stanford-oval/wikipedia huggingface dataset:
פוארו (סדרת טלוויזיה)

| --- | --- |

 מבוסס על:  canon of Hercule Poirot 
 סוגה:  דרמת פשע
 יוצרים:  קלייב אקסטון
 כותבים:  קלייב אקסטון 
 שחקנים:  דייוויד סושה יו פרייזר פיליפ ג'קסון פולין מוראן
 פסקול:  כריסטופר גאנינג סטיבן מק'קון כריסטיאן הנסון
 ארץ מקור:  הממלכה המאוחדת
 שפות:  אנגלית
 מספר עונות:  13
 מספר פרקים:  70
 הפקה
 מפיק:  בריאן איסטמן 
 מוזיקה:  כריסטופר גאנינג 
 אורך פרק:  36 פרקים - 50 דקות 34 פרקים - 89–102 דקות
 שידור
 רשת שידור:  ITV, ‏STV, ‏UTV
 תקופת שידור מקורית:  8 בינואר 1989 – 13 בנובמבר 2013
 קישורים חיצוניים
 אתר הסדרה
 דף התוכנית ב-IMDb
 
פוארו (באנגלית: Agatha Christie's Poirot) היא סדרת טלוויזיה בריטית שהחלה ב-1989. הסדרה מבוססת על עלילותיו של הבלש הרקול פוארו כפי שתוארו ונכתבו בידי אגתה כריסטי. שחקנה הראשי של הסדרה הוא דייוויד סושה (הרקול פוארו). שאר השחקנים מתחלפים מפרק לפרק. מהתחלתה של הסדרה נקבע שכל פרק מייצג ספר, ואילו הספר האחרון, "מסך המוות" מ-1974, עובד לתסריט לפרק שסיים את הסדרה סופית. הסדרה זכתה לשבחי הביקורת והייתה מועמדת לפרסים רבים.
עונות 1–8 הופקו בידי קלייב אקסטון ובריאן איסטמן. הם עזבו את תפקידם בשנת 2003, בשל רצונם להתרכז בפרויקטים אחרים, והוחלפו במישל באק ודמיאן טימרמן, שמשכו את הסדרה לכיוון יותר אפל, דתי ומיסטי, השמיטו כמה דמויות מרכזיות ומיעטו להשתמש בהומור. אף הסגנון החזותי שונה מהותית: בעוד שבעונות הקודמות עיצוב הבית של פוארו היה מודרני, בעונות החדשות הוא הפך ליותר עתיק ומפואר.
דייוויד סושה הומלץ לתפקיד על ידי משפחת כריסטי, שהעריכו את הופעתיו הרבות בטלוויזיה. כהכנה לתפקיד, סושה קרא בספרים וניסה לרשום את תכונותיה של הדמות, כדי לעצב את אופייה באופן המדויק והשלם ביותר. מתיו, נכדה של אגתה כריסטי, אמר בראיון כי חבל שלא זכתה לראות את סושה מופיע כפוארו. בשנת 2007 הביע סושה את רצונו לסיים את הסדרה במהירות האפשרית כי נמאס לו. למרות השערות בדבר ביטול מוקדם, בשנת 2012 צולמו פרקי הסדרה האחרונים, ששידורם החל בבריטניה ביוני 2013 ונמשך עד 2014.
שחקנים נוספים שהופיעו בקביעות בסדרה הם יו פרייזר בתפקיד קפטן ארתור הייסטינגנס, פיליפ ג'קסון בתפקיד פקד ג'יימס ג'אפ ופולין מוראן בתפקיד מזכירתו של פוארו, מיס פליסיטי למון. זואי ואנאמייקר השתתפה בסדרה החל מהעונה העשירית בתפקיד אריאנדה אוליבר.
שחקנים ודמויות

| דמות | עונה> 1 | עונה> 2 | עונה> 3 | עונה> 4 | עונה> 5 | עונה> 6 | עונה> 7 | עונה> 8 | עונה> 9 | עונה> 10 | עונה> 11 | עונה> 12 | עונה> 13 |
| --- | --- | --- | --- | --- | --- | --- | --- | --- | --- | --- | --- | --- | --- |
הרקול פוארו: דייוויד סושה
| קפטן ארתור הייסטינגס | יו פרייזר | יו פרייזר | יו פרייזר | יו פרייזר | יו פרייזר | יו פרייזר | יו פרייזר | יו פרייזר |  |  |  |  | יו פרייזר |
| הפקד ג'יימס ג'אפ | פיליפ ג'קסון | פיליפ ג'קסון | פיליפ ג'קסון | פיליפ ג'קסון | פיליפ ג'קסון | פיליפ ג'קסון | פיליפ ג'קסון | פיליפ ג'קסון |  |  |  |  | פיליפ ג'קסון |
| פליסיטי למון | פולין מוראן | פולין מוראן | פולין מוראן |  | פולין מוראן | פולין מוראן | פולין מוראן | פולין מוראן |  |  |  |  | פולין מוראן |
| Detective Inspector Jameson | ג'ון קורדינג | ג'ון קורדינג |  |  |  |  |  |  |  |  |  |  |  |
| הרוזנת ורה רוסאקוף |  |  | קיקה מרקהם |  |  |  |  |  |  |  |  |  | אורלה בריידי |
| סרג'נט קומבס |  |  |  |  |  | סטיב דילייני |  |  |  | דייל רפלי |  |  |  |
| אדיראן אוליבר |  |  |  |  |  |  |  |  |  | זואי ואנאמייקר | זואי ואנאמייקר | זואי ואנאמייקר | זואי ואנאמייקר |
| ג'ורג' |  |  |  |  |  |  |  |  |  | דייוויד ילאנד | דייוויד ילאנד | דייוויד ילאנד | דייוויד ילאנד |
| הפקח הרולד ספנס |  |  |  |  |  |  |  |  |  | ריצ'רד הופ | ריצ'רד הופ |  |  |
רצח נערי לח"י ברעננה

כיכר ילדי רעננה
ב-12 בנובמבר 1947 (כ"ט בחשוון תש"ח) תקפו חיילים בריטים בית ברעננה בו נערך קורס לימוד נשק לצעירים, מטעם לח"י. בהתקפה נרצחו ארבעה חניכים בני 16–18 ומדריכם בן ה-19.
רקע היסטורי

רעננה הייתה בשנות ה-30 וה-40 של המאה ה-20 מושבה אשר מנתה כ-2,000 תושבים. רובם הזדהו עם מוסדות "היישוב המאורגן" וההגנה.
לאחר רצח אברהם שטרן על ידי הבריטים המשיך איש לח"י יהושע כהן את פעולותיה כשהוא מסתתר בפרדסי המושבה, שהיוו מקום נוח למסתור ולאימונים בקבוצות קטנות. כאשר נמלט יצחק שמיר ב-1943 ממחנה המעצר מזרעה הוא נפגש עם כהן בפרדסים אלה ויחד הם תכננו את המשך הפעילות.
בפרדס בגבול רעננה-הרצליה (ליד שכונת שביב (יד התשעה) כיום) עמד בית בודד שאותו שכרו אנשי לח"י לשם אימון צעירים בנשק. בנובמבר 1947 התחיל שם קורס שנודע לימים כ"קורס ילדי רעננה". הצעירים למדו לפרק ולהרכיב כלי נשק שונים. במקום היו 9 צעירים בני 16–18 ומפקדם בן ה-19.
ההתקפה

בבוקר 12 בנובמבר 1947 הבחין הצופה בעשרות חיילים בריטים מתקרבים לבית וצעק: "גויים", "כלניות". הצעירים קבלו פקודה לברוח דרך החלונות אך החיילים פתחו בירי אש כבדה. מן האש נהרגו הצעירות שרה בלסקי, לאה גינצלר, ויהודית כהן (שנפטרה לאחר כמה ימים), חברם שלום מחרובסקי, ומפקדם יצחק מוסקוביץ'. ארבעה נתפסו, הובלו למעצר, ולאחר מכן נידונו למאסר עולם.
הנקמה

לוחמי לח"י יצאו לנקום את נקמת הנערים. ב-12 בנובמבר בוצע בחיפה ניסיון התנקשות בסרג'נט קילי. למחרת, נורו ברחוב ארבעה פקידים בריטים בחיפה והותקפו ריכוזי שוטרים בירושלים. כמו כן, בירושלים השליכו רימונים לקפה "ריץ" מקום מושבם של חיילים סקוטים (כיום - "מרכז הפעמון"). שניים נהרגו ועשרות נפצעו. ב-4 בדצמבר נורו ארבעה חיילים בתל אביב.
הנקמה העיקרית הייתה נגד ערבים. אנשי מחלקת המודיעין של לח"י גילו כי לבריטים נודע על מקום הקורס מהלשנה של אנשי שבט אל-שובאקי שהיו לא רחוק משם. אנשי לח"י מחופשים לשוטרים בריטים, הגיעו למקום השבט הפרידו בין הגברים והנשים, הוציאו שישה גברים שלגביהם היה מידע שהם המלשינים, העמידו אותם בשורה וירו בהם.
לח"י הוציא כרוז בערבית "אל אחינו הערבים":
"הבריטים השנואים עלינו ועליכם עומדים לעזוב את הארץ בבושת פנים אף על פי כן לא חדלו חלק מהיהודים והערבים לשרת אותם. עם המשרתים האלה נמצאת משפחת שובאקי הגרה בין רעננה והרצליה. אנשיה הביאו את הבולשת הבריטית לבית שבו התאמנו לוחמינו בנשק. הם שמשו מורי דרך לצבא הבריטי אשר הרג חמישה מחברינו בתוכם ארבע בנות צעירות...הננו קוראים לאחינו הערבים שירחיקו מקרבם את הבוגדים השכירים המבקשים לעורר שנאה בינינו ובניכם למען ימצאו הבריטים תירוץ להשאר בארצנו בתור שומרי שלום. הו ערבים! הזהרו מבוגדים! מוות לאוייב הבריטי! מוות לשכיריו - יהודים וערבים - הבוגדים בעמם."
"הילדה השלישית"

לאחר שאחת מהנערות, יהודית כהן-מגורי, נפטרה מפצעיה בבית החולים, פרסם נתן אלתרמן ב-14 בנובמבר 1947 בטור השביעי שיר בשם "הילדה השלישית":
...מַה יָכְלָה לַעֲשׂוֹת מוּל מַחְתֶּרֶת רוֹדָה, שֶׁטָּוְתָה מִסְּבִיבָה רְשָׁתוֹת בַּמַּחְשָׁךְ? ...
מַה יָכְלָה לַעֲשׂוֹת מוּל שׁוּרוֹת קַלָּעִים, עֵת הֵטִיחָה בָּהּ אֵשׁ הַפְּלוּגָה הַשְּׁלֵמָה? ...
מַה יָכְלָה לַעֲשׂוֹת מוּל יִשּׁוּב רַב דֵּעוֹת, מוּל כֻּלָּנוּ, מוּל כָּל הַקָּהָל הָרָגִיל – שֶׁקָּרָא לָהּ 'פּוֹרֶשֶׁת', 'בּוֹגֶדֶת' וְעוֹד, אַךְ הֵעִיר: שֶׁמָּא אַף-עַל-פִּי-כֵן הִיא תּוֹעִיל?
מַה יָכְלָה לַעֲשׂוֹת בְּלִי עוֹזֵר וּמִשְׁעָן, מוּל אוֹיְבִים מִבַּחוּץ וְאוֹיְבִים מִבְּנֵי בְּרִית?
וְלָכֵן, חֲבֵרִים, בַּסָּדִין הַלָּבָן, הִיא שׁוֹכֶבֶת עַכְשָׁו חֲרִישִׁית.
בשיר כולל אלתרמן ביקורת הן כלפי הבריטים בהיותם "פלוגה שלמה" רצחו קומץ נערים, הן כלפי היישוב בכלל והנהגתו בפרט על שאינם מכירים בלח"י ומנדים את אנשיו, והן כלפי מנהיגי לח"י שגייסו לשורותיהם נערה כה צעירה.
הנצחה

בשנת 2000 נחנכה בדרום רעננה "כיכר ילדי רעננה" הנמצאת לא רחוק ממקום האירוע ובה לוח זיכרון לחמשת נערי לח"י. הכיכר ממוקמת בצומת הרחובות משה דיין, הפרחים ופרדס משותף.
בשנת 2021 קיבלה העמותה להנצחת מורשת לח״י אישור מעיריית רעננה להקמת אנדרטה לזכרם של חמשת הנערים, הקמת האנדרטה התאפשרה באמצעות תרומות של לוחם לח”י ליאו דוד ואחרים. בחודש יוני 2021 הקימה העמותה קמפיין גיוס המונים באתר giveback מקבוצת הדסטארט לגיוס 75,000 שח הנדרשים. האנדרטה נחנכה ב-6 במאי 2022.
לקריאה נוספת

נתן ילין-מור, לוחמי חרות ישראל, הוצאת שקמונה, 1974
דודו דיין: עושים מדינה, הוצאת משרד הביטחון – ההוצאה לאור, עמ' 62 - 64, 1991
נתן אלתרמן, הטור השביעי כרך שני, הוצאת הקיבוץ המאוחד, עמ' 277- 278, 2010
הערות שוליים

↑  "כלניות" היה כינויים של חיילי הצבא הבריטי בפי אנשי היישוב
↑  2 צעירים ו-2 צעירות נהרגו, דבר, 13 בנובמבר 1947
↑  נתן אלתרמן, הטור השביעי, דבר, 14 בנובמבר 1947
↑  שרון גבע, מי הייתה "הילדה השלישית" בשיר של נתן אלתרמן? בבלוג אל מדף ספרי ההיסטוריה.
אולג לוין

| --- | --- |
אין תמונה חופשית
 לידה:  19 בפברואר 1973 (בן 51) ברה"מ 
 מדינה:  ישראל 
 מקום לימודים:  מוסקבה 
 פרופיל ב-IMDb
 
אולג לוין (נולד ב-19 בפברואר 1973) הוא שחקן ישראלי.
ביוגרפיה

לוין נולד בברית המועצות ובילדותו למד משחק בבית ספר במוסקבה ושיחק בתיאטרון נוער בליטא. כשהיה בן 19 עלה לישראל.
בשנת 2007 השתתף בסדרת הטלוויזיה האלופה בה גילם תפקיד משנה בשם "סרגיי" ובשנה לאחר מכן גילם יועץ ב"עבודה ערבית".
בשנת 2010 השתתף בסרט "התפרצות X" ובסדרה לקהל הרוסי "בין השורות".
שיחק גם בסדרה "מילואים", במערכונים של מה קשור
בשנת 2011 גילם את "בוריס" בסדרה אליפים ובסדרה "שביתה".
ב-2012 הופיע בתפקיד הראשי "איוון" בסרט "ניקה" העוסק בגנגסטר השומר על נערה שנחטפה מביתה.
שיחק את סטאס ב"בלו נטלי" ואת יורי ב"פצועים בראש".
לוין השתתף גם בסדרות הנוער "החממה", "שוברי גלים", "שכונה" ובסדרה "חברות".
בסדרה "יום האם" גילם תפקיד משנה בשם ולאד.
ב-2018 שיחק עבריין בסדרת המתח "מלכות".
שיחק בסרטים "אודיסיאה", "מוסקבה", "פודל מזוין" ו"זוגים".
ב-2019 גילם את אנדרה, איש הביצוע של מנהל הבנק בסדרה "עיר מקלט".
לוין שיחק גם ב"בת אל הבתולה" וב"זיגי".
בשנת 2022 שיחק בסרט "חומוס FULL טריילר".
בשנת 2024 השתתף בסדרה "חולי אהבה" וגילם את דמותו של אנדריי, מנהל מועדון הסטנדאפ המתאהב בסטנדאפיסטית עדי לוי אותה גילמה השחקנית נלי תגר.
הטבח בססקצ'ואן

| --- | --- |

 תאריך:  4 בספטמבר 2022
 מקום:  ולדון (אנ'), ססקצ'ואן, קנדה
 סוג:  אירוע דקירה המוני
 נשק:  סכין
 הרוגים:  11
 פצועים:  18
 מבצע:  מיילס סנדרסון
 מספר מפגעים:  1
  (למפת ססקצ'ואן מוגדלת) רג'יינה ססקטון פרינס אלברט אלברטה הטריטוריות הצפון-מערביות נונאווט מניטובה ארצות הבריתהטבח בססקצ'ואן(למפת ססקצ'ואן רגילה) רג'יינה ססקטון פרינס אלברט אלברטה הטריטוריות הצפון-מערביות נונאווט מניטובה ארצות הבריתהטבח בססקצ'ואן
הטבח בססקצ'ואן אשר נודע גם בשם הדקירות בססקצ'ואן (באנגלית: The Saskatchewan Massacre או The Saskatchewan Stabbings) היה אירוע רצח המוני שהתרחש בשלושה עשר מקומות שונים בולדון (אנ') ובשמורה הילידית אומת ג'יימס סמית' קרי (אנ') שבססקצ'ואן, קנדה, ב-4 בספטמבר 2022, במהלכו נרצחו תשעה בני אדם ונפצעו שמונה עשר נוספים.
המפגעים, דמיאן סנדרסון בן ה-31 ואחיו מיילס סנדרסון בן ה-30, נתפסו בימים הבאים. גופתו של דמיאן אותרה בידי המשטרה כיום לאחר הטבח, ככל הנראה לאחר שנרצח בידי אחיו הצעיר, ומיילס נלכד לאחר יומיים בתום מצוד נרחב, אולם מת במהלך מעצרו בנסיבות לא ברורות.
הטבח

דיווחים ראשונים אודות אירועי דקירה מרובים התקבלו לראשונה במפקדת המשטרה הרכובה המלכותית של קנדה בשעה 05:40 לפנות בוקר, ב-4 בספטמבר 2022, והתריאו על מספר מקרי תקיפה בשמורה הילידית אומת ג'יימס סמית' קרי (אנ'), קהילה קטנה בת כ-2,000 נפשות, ובולדון (אנ'), כפר בן כ-160 תושבים, שניהם בפרובינציית ססקצ'ואן שבקנדה.
כעבור תשעים דקות פרסמה המשטרה אזהרה רשמית במערכת ההתרעה הלאומית (אנ') אשר שודרה בטלוויזיה וברדיו אודות הסכנה המצויה באותם אזורים, בה המליצה לאזרחים להישאר במקום מבטחים ולהישמר מפני זרים. כמו כן ביקשה שלא לבוא במגע עם החשודים ולדווח למשטרה על כל חשד שעשוי להתעורר.
לקראת השעה 08:20 בבוקר פורסמה הידיעה כי החשודים הצליחו להשיג גישה לכלי רכב, ולפיכך הורחבה הגדרת אזור הסכנה לכלל ססקצ'ואן. מאוחר יותר נוספו עוד שתי פרובינציות הגובלות בססקצ'ואן לרדיוס החיפושים, אלברטה ומניטובה, וזאת לבקשת המשטרה, אשר החלה גם להציב מחסומים בין רג'יינה לפרינס אלברט. רכבם של החשודים אותר בשעה 11:45 ברג'יינה.
לאורך כל שעות הבוקר המוקדמות הגיעו בהדרגה כוחות המשטרה לזירות הפשע השונות ומצאו בהן הרוגים ופצועים רבים כאחד. במקביל החלו שירותי הרפואה לענות לקריאות העזרה שקיבלו, ושלחו אמבולנסים מאוישים בצוותי חובשים ורופאים על מנת לקבוע טריאז' ראשוני ולהגיש עזרה ראשונה לנפגעים. כאשר סדר הגודל של האירוע התברר באופן מלא, המריאו גם מספר מסוקים של רפואת חירום אווירית (אנ') על מנת לסייע בפינוי הפצועים לבתי החולים. רשות הבריאות של ססקצ'ואן (אנ') הכריזה בהמשך על קוד כתום, ושלחה צוותים רפואיים נוספים לבתי החולים המקומיים בכדי להקל על עומס המטופלים.
המעצר

המשטרה זיהתה את שני החשודים בטבח כצמד אחים, דמיאן סנדרסון בן ה-31 ואחיו הצעיר מיילס-ברנדון סנדרסון בן ה-30. מספר דיווחים העידו כי השניים נראו נוסעים במלפורט (אנ') ובכביש 33 (אנ') שברג'יינה, ברכב מסוג ניסאן רוג (אנ').
גופתו של דמיאן אותרה בידי המשטרה באחת מזירות הפשע באומת ג'יימס סמית' קרי כעבור יום, בשעה 11:30 בצהריים ב-5 בספטמבר, לאחר שהלה מת כתוצאה מדקירות סכין אשר ככל הנראה לא נעשו באופן עצמי, הבחנה המציעה כי נרצח בידי אחיו, מיילס.
החיפושים אחר מיילס החלו, הלכה למעשה, קודם לכן בחודש מאי אותה שנה, כאשר הפסיק להיפגש עם קצין המבחן שלו, וזאת לאחר שחרורו על תנאי מבית הכלא בתום ריצוי עונש מאסר בן חמש שנים באשמת תקיפה, שוד ואיומים. לדברי ועדת השחרורים הקנדית (אנ') החזיק מיילס בחמישים ותשע הרשעות קודמות, ובהן תקיפת שוטר; לפיכך נאסר עליו להחזיק בכלי נשק מכל סוג למשך שארית חייו, וחלק מתנאי שחרורו אסרו עליו לצרוך אלכוהול וסמים אחרים.
מיילס נעצר לבסוף בידי כוחות המשטרה בשעה 15:30 בצהריים ב-7 בספטמבר. במהלך כנס עיתונאים שנערך מאוחר יותר באותו הערב הודיעה רונדה בלקמור, המפקדת על התיק מטעם המשטרה, כי מיילס מת במהלך מעצרו. לדבריה, ”נקלע הלה למצוקה רפואית בזמן ששהה בניידת. כל האמצעים שהיו בידי השוטרים להצלת חייו ננקטו, ובהם מתן עזרה ראשונה”; בהמשך נלקח לבית החולים באמבולנס, שם נקבע מותו.
הקורבנות

במהלך הטבח נרצחו כתשעה קורבנות, בנוסף לאחד המפגעים, דמיאן סנדרסון, שגופתו נמצאה מאוחר יותר בידי המשטרה והקונצנזוס הרווח הוא שנרצח בידי אחיו, מיילס, אשר מת גם הוא במהלך מעצרו בנסיבות לא ברורות. מספר הקורבנות הרשמי, אפוא, עומד על כאחד עשר. מלבדם נפצעו כשמונה עשר אנשים נוספים בדרגות חומרה שונות. כל הנרצחים היו מבוגרים בטווח הגילאים 23–78, ושמותיהם הם כדלהלן:
| 0 | 1 | 2 |
| --- | --- | --- |
|  ארל בורנס, בן 66.  לאנה הד, בת 49.  כריסטיאן הד, בן 54. |  גרגורי בורנס, בן 28.  לידיה גלוריה בורנס, בת 61.  בוני בורנס, בת 48. |  ווסלי פטרסון, בן 78.  תומאס בורנס, בן 23.  קרול בורנס, בת 46. |
מורשת

במהלך יום הטבח הכריזו ראשי המטות והמועצות המשולבים של אומת ג'יימס סמית' קרי על מצב חירום מקומי, אשר נותר בתוקף עד ל-30 בספטמבר אותה שנה, ובנוסף הוקמו שני מרכזי חירום (אנ'). הטבח התרחש מספר שעות לפני משחק ליגת הפוטבול הקנדית (אנ') בין הראפריידרס מססקצ'ואן (אנ') לבין הבלו בומברס מוויניפג (אנ') באצטדיון המוזאיקה (אנ'), אליו נשלחו שוטרים נוספים שנועדו לתגבר את הכוחות שכבר שהו במקום ולאבטח את האזור.
סקוט מו (אנ'), השר הראשון וראש הממשלה של פרובינציית ססקצ'ואן דאז, אמר בתגובה לטבח כי ”אין בנמצא מילים שביכולתן לתאר באופן הולם את הכאב והאובדן שנגרמו בידי האלימות חסרת הטעם הזו”. ג'סטין טרודו, ראש ממשלת קנדה, תיאר את הטבח בתור אירוע ”מחריד ושובר לב”, ואמר כי הוא ”חושב על כל אלו אשר איבדו את אהוביהם, ועל אלו שנפצעו”. המלכה אליזבת השנייה אמרה בהצהרתה הפומבית האחרונה לפני מותה, כי היא ”מתאבלת יחד עם כל הקנדים בעת הטרגית הזו”.
מגדל השלום (אנ') באוטווה, בנוסף לכל הבניינים הפדרליים (אנ') בססקצ'ואן, הורידו את דגליהם לחצי תורן כמחווה למתים. בהמשך הודיע ראש ממשלת הפרובינציה סקוט מו כי כל המבנים הממשלתיים ברחבי המדינה יורידו את דגליהם לחצי תורן למשך עשרה ימים כאות כבוד לנספים. בנוסף, גם אוניברסיטאות, בתי ספר, בנייני עיריות, ומבני מוסדות אחרים, הורידו את דגליהם ופרסמו הודעות תנחומים שונות. אירועי תפילה והדלקת נרות לכבוד המתים התקיימו בקמפוסים של אוניברסיטת האומות הראשונות של קנדה ברג'יינה, ססקטון ופרינס אלברט.
ועדת השחרורים הקנדית הודיעה כי תחקור את הליך השחרור על תנאי שהוביל ליציאתו לחופשי של מיילס סנדרסון. בתום חקירה שטחית נתגלה כי בגין עברו עתיר האלימות הותנה שחרורו במספר סעיפים מגבילים, ואף כי לאחר שהפר אותם הושהה שחרורו למשך זמן מה, אולם הלה זכה בחירותו שוב, למרות מסקנותיה של הוועדה כי נחשב לעבריין בעל סיכון גבוה אשר עשוי לבצע שוב פשעים אלימים.
במהלך מסיבת עיתונאים שנערכה מספר ימים לאחר הטבח בבית הספר הקהילתי ברנרד קונסטנט שבאומת ג'יימס סמית' קרי, ובה השתתפו כל מנהיגי הקהילה המקומית, קראו הבכירים השונים ”לטפל בשורשי בעיות האלימות בקהילות ילידיות”, ובנוסף טענו כי יש להחיל רפורמה על ועדות השחרורים הפדרליות. כמו כן ביקשו ”אוטונומיה רחבה יותר לקהילות מהסוג הנוכחי, בנוסף להקמת משטרות שבטיות שיחזיקו בסמכות לגרש חברים מסוימים מתוך הקהילה”.
ביאורים

↑  קוד כתום בססקצ'ואן, כפי שהוגדר בידי רשות הבריאות של הפרובינציה, פירושו כי ישנם נפגעים רבים הזקוקים לרפואת חירום בדרך לבית החולים או בתוכו, וכי התעורר צורך בשירותי רפואה נרחבים בכל האזור.
הערות שוליים

↑  נמשך המצוד אחר שני החשודים באירוע הדקירות ההמוני שהותיר עשרה מתים בססקצ'ואן שבקנדה, רשת חדשות בכבלים, אמיר ורה, ארטמיס מושטגיאן, ג'מיאל לינץ', 6 בספטמבר 2022, אורכב מהמקור ב-19 בדצמבר 2022.
1 2 3  המצוד אחר שני החשודים נמשך לאחר הדקירות בססקצ'ואן בהן נרצחו עשרה ואושפזו חמישה עשר נוספים, תאגיד השידור הקנדי (אנ'), 4 בספטמבר 2022, אורכב מהמקור ב-19 בדצמבר 2022.
↑  המשטרה בססקצ'ואן מסרה כי החשודים עדיין לא נתפסו לאחר עשרה נרצחים ושמונה עשר פצועים באירועי הדקירות, חדשות רשת הטלוויזיה הקנדית (אנ'), ג'וש לין, 4 בספטמבר 2022, אורכב מהמקור ב-19 בדצמבר 2022.
↑  אירועי הדקירות בקנדה: המשטרה פתחה במצוד אחר החשודים ברצח המוני בססקצ'ואן, תאגיד השידור הבריטי, מאט מרפי, ירוסלב לוקוב, 5 בספטמבר 2022, אורכב מהמקור ב-21 בדצמבר 2022.
↑  מה אנחנו יודעים על הקהילות בססקצ'ואן שנפגעו מאירועי הדקירות ההמוניים, תאגיד השידור הקנדי, 5 בספטמבר 2022, אורכב מהמקור ב-21 בדצמבר 2022.
1 2  קנדה פתחה במצוד אחר החשודים באירוע הדקירות ההמוני אשר הרגו עשרה ופצעו חמישה עשר, רויטרס, אסמעיל שאקיל, דייוויד סטוב, 5 בספטמבר 2022, אורכב מהמקור ב-21 בדצמבר 2022.
↑  ססקצ'ואן: המשטרה מזהירה כי החשודים עדיין מסתובבים בחופשיות לאחר שהרגו עשרה ופצעו שמונה עשר באמצעות דקירות סכין, חדשות רשת הטלוויזיה הקנדית, ג'וש לין, 4 בספטמבר 2022, אורכב מהמקור ב-21 בדצמבר 2022.
1 2  החשוד באירועי הדקירות בססקצ'ואן נמצא מת אולם שותפו עדיין חופשי: המשטרה הקנדית, חדשות רשת הטלוויזיה הקנדית, ג'וש לין, 6 בספטמבר 2022, אורכב מהמקור ב-21 בדצמבר 2022.
↑  החשוד באירועי הדקירות בססקצ'ואן נמצא מת אולם שותפו עדיין חופשי: המשטרה הקנדית, תאגיד השידור הקנדי, 5 בספטמבר 2022, אורכב מהמקור ב-5 בספטמבר 2022.
↑  המצוד הנרחב בקנדה לאחר שעשרה נהרגו וחמישה עשר נפצעו בטבח הדקירות בססקצ'ואן, אינדפנדנט, ג'וש מרקוס, גרייג גרציוסי, 5 בספטמבר 2022, אורכב מהמקור ב-21 בדצמבר 2022.
↑  המשטרה פרסמה התרעה אודות חשודים מסוכנים לאחר הדקירות בפירסט ניישן, תחנת הרדיו סי ג'יי אם אי (אנ'), 4 בספטמבר 2022, אורכב מהמקור ב-21 בדצמבר 2022.
↑  תיקי השחרור חושפים את עברו האלים של החשוד מססקצ'ואן, תאגיד השידור הקנדי, קייטי ניקולסון, 6 בספטמבר 2022, אורכב מהמקור ב-6 בספטמבר 2022.
↑  החשוד באירוע הדקירות בססקצ'ואן מיילס סנדרסון מת לאחר מצוד בן ארבעה ימים, גלובל ניוז (אנ'), ברודי לנגאגר, שון בוינטון, 7 בספטמבר 2022, אורכב מהמקור ב-24 בדצמבר 2022.
↑  יוצא צבא, אם, אלמן: המשטרה פרסמה את שמות הקורבנות באירועי הדקירות בקנדה, הגרדיאן, ליילנד צ'קו, 7 בספטמבר 2022, אורכב מהמקור ב-21 בדצמבר 2022.
↑  הודעה מהמלכה למושל הכללי ולתושבי קנדה, המלכה אליזבת' השנייה, רויאל יו קיי, 7 בספטמבר 2022, אורכב מהמקור ב-24 בדצמבר 2022.
↑  היא גיבורה: זוהתה אם לחמישה אשר נהרגה במהלך טבח הדקירות, תאגיד השידור הקנדי, 7 בספטמבר 2022, אורכב מהמקור ב-24 בדצמבר 2022.
↑  ועדת השחרורים הבחינה בסיכון גבוה לאלימות אצל מיילס סנדרסון אך אישרה את שחרורו בכל מקרה, נשיונל פוסט (אנ'), ג'וזף ברין, 6 בספטמבר 2022, אורכב מהמקור ב-7 בספטמבר 2022.
↑  משפחתנו כאן כדי לסלוח: אחיו של אחד הקורבנות מאומת ג'יימס סמית' קרי קורא לרפואה, הסטארפיניקס (אנ'), אלק סאלום, זאק וסרה, 8 בספטמבר 2022, אורכב מהמקור ב-7 בינואר 2022.
Coronation Street

| --- | --- |

 סוגה:  אופרת סבון 
 יוצרים:  Tony Warren 
 ארץ מקור:  הממלכה המאוחדת 
 שפות:  אנגלית 
 מספר עונות:  65 
 מספר פרקים:  11,446 (נכון ל־20 בדצמבר 2024) 
 הפקה
 מפיק:  Kate Oates 
 חברת הפקה:  גרנדה 
 שידור
 רשת שידור:  ITV 
 תקופת שידור מקורית:  9 בדצמבר 1960 – הווה 
 קישורים חיצוניים
 אתר רשמי
 דף התוכנית ב-IMDb
 
Coronation Street היא אופרת סבון בריטית שנוצרה על ידי חברת גרנדה טלוויז'ן ומשודרת ב-ITV מאז 9 בדצמבר 1960 ומשודרת עד היום. התוכנית מתמקדת ברחוב מרוצף אבנים בעיר הדמיונית וות'רפילד, עיירה המבוססת על סלפורד שבאנגליה.
במקור שודרה הסדרה פעמיים בשבוע, והחל משנת 2017 משודרת שש פעמים בשבוע. את התוכנית הגה התסריטאי טוני וורן. ההצעה הראשונית של וורן נדחתה על ידי מייסד התחנה סידני ברנשטיין, אך המפיק הארי אלטון שכנע אותו להפיק את התוכנית עבור 13 פרקי פיילוט. מאז הפכה התוכנית לחלק משמעותי מהתרבות הבריטית.
בשנת 2010, לציון 50 שנה להפקתה, הוכרה הסדרה על ידי ספר השיאים של גינס כאופרת הסבון הטלוויזיונית הארוכה בעולם. בתחילת דרכה הושפעה הסדרה מאופנות הריאליזם המטבחי, והיא ידועה בתיאור המציאות של קהילת מעמד הביניים העובד, בשילוב הומור קליל ודמויות חזקות. התוכנית זוכה כיום לממוצע של כחמישה מיליון צופים לפרק. התוכנית ציינה את פרק ה-10,000 שלה ב-7 בפברואר 2020, וחגגה את יום השנה ה-60 שלה מאוחר יותר באותה שנה.
הערות שוליים

↑  Jones, Judith. "Coronation Street". Museum TV. אורכב מ-המקור ב-4 במאי 2016. נבדק ב-29 באוקטובר 2014. {{cite web}}:  (עזרה)
↑  Brooks-Pollock, Tom (11 במרץ 2014). "Ten things Manchester gets the credit for when really it should be Salford". men. ארכיון מ-14 ביוני 2020. נבדק ב-31 במרץ 2020. {{cite web}}:  (עזרה)
↑  "Coronation Street to air six times a week from next year". ITV News. 29 ביוני 2016. ארכיון מ-28 ביוני 2018. נבדק ב-11 במאי 2018. {{cite web}}:  (עזרה)
↑  "TV review: The Road to Coronation Street". The Guardian. 17 בספטמבר 2010. ארכיון מ-15 באוקטובר 2015. נבדק ב-18 בספטמבר 2015. {{cite news}}:  (עזרה)
↑  Sulway, Verity (30 בדצמבר 2020). "Bill Roache says Corrie writer got ideas for character names from gravestones". mirror.co.uk (באנגלית). נבדק ב-29 ביוני 2021. {{cite web}}:  (עזרה)
↑  "Coronation Street recognised as longest running soap". BBC. 22 במרץ 2018. ארכיון מ-7 ביולי 2019. נבדק ב-21 ביוני 2018. {{cite news}}:  (עזרה)
↑  Hemley, Matthew (24 בספטמבר 2010). "Coronation Street breaks two world records". The Stage. ארכיון מ-3 בספטמבר 2015. נבדק ב-4 ביולי 2015. {{cite news}}:  (עזרה)
↑  "Coronation Street to air 10,000th episode". ITV Press Centre. 27 בינואר 2020. ארכיון מ-28 בינואר 2020. נבדק ב-31 בינואר 2020. {{cite web}}:  (עזרה)
↑  "All we know about the Coronation Street anniversary week and what it means for the residents". metro.co.uk. 16 בנובמבר 2020. ארכיון מ-16 בנובמבר 2020. נבדק ב-1 בדצמבר 2020. {{cite web}}:  (עזרה)
The 10%ers

| --- | --- |
 סוגה:  קומדיה סיטקום
 כותבים:  דאג ניילור פול אלכסנדר רוב גרנט
 בימוי:  אד ביי מרקוס מורטיימר
 שחקנים:  קלייב פרנסיס בנדיקט טיילור קולין סטינסון אליזבת בנט
 ארץ מקור:  הממלכה המאוחדת
 שפות:  אנגלית
 מספר עונות:  2 
 מספר פרקים:  15
 הפקה
 חברת הפקה:  Grant Naylor Production Carlton Television
 הפצה:  אולפני ITV
 אורך פרק:  30 דקות
 שידור
 רשת שידור:  ITV
 פורמט (תמונה):  4:3
 פורמט (קול):  סטריאו
 תקופת שידור מקורית:  18 באפריל 1994 – 3 בספטמבר 1996
 קישורים חיצוניים
 דף התוכנית ב-IMDb
 
The 10%ers (בתרגום חופשי לעברית: אנשי ה-10%) היא סדרת קומדיה בריטית המשודרת ב-ITV.
הסדרה מתרחשת במשרדו של סוכן כישרונות, והיא התחילה כפיילוט בשנת 1993 שהוצג כחלק מה"Comedy Playhouse" קצר הימים של ITV (לא להתבלבל עם ה-Comedy Playhouse ארוך הימים של ה-BBC), ואז המשיכה כשתי סדרות שהוצגו בשנת 1994 ו-1996. השחקנים הקבועים היו: קלייב פרנסיס, שגילם את הדמות הראשית דומיניק עדן, בנדיקט טיילור בתפקיד אטין, קולין סטינטון בתפקיד טוני, ואליזבת בנט בתפקיד ג'ואן. היו הופעות קמע של ג'ונתן רוס וניקולס פרסונס.
הפיילוט נכתב על ידי רוב גרנט ודאג ניילור, אם כי הסדרות הראשונה והשנייה נכתבו על ידי ניילור וכותבים משותפים שונים, כולל סטיב פונט ופול אלכסנדר. המפיק היה אד ביי, ואז מרקוס מורטיימר.
ניקולאס האגן

ניקולאס האגן גודוי (בספרדית: Nicholas Hagen Godoy; נולד ב-2 באוגוסט 1996 בגואטמלה סיטי שבגואטמלה) הוא כדורגלן גואטמלי המשחק בעמדת השוער בקולומבוס קרו ונבחרת גוואטמלה.
קריירת מועדונים

האגן גדל במחלקות הנוער של דאלאס ומוניסיפל. הוא החל את הקריירה המקצוענית שלו במדי הקבוצה הבוגרת של מוניסיפל במסגרת ליגת העל הגואטמלית, ובסך הכל ערך 132 הופעות ליגה במדי המועדון.
ב-4 בספטמבר 2020 חתם על חוזה לעונה אחת בסבאיל מליגת העל האזרית. ב-12 בספטמבר ערך את הופעת הבכורה שלו במועדון, בהפסד 1–2 לזירה במסגרת המחזור השני בליגה לעונת 2020/2021. בסך הכול ערך 26 הופעות ליגה במדי המועדון.
ב-30 ביולי 2021 חתם על חוזה לשנתיים בהאמקאם מליגת המשנה הנורווגית. בתום עונת 2021 העפיל עם המועדון לליגת העל הנורווגית, ובעונת 2022 ערך 23 הופעות ליגה במסגרת ליגת העל הנורווגית. בסך הכול 40 הופעות ליגה במדי המועדון.
ב-1 ביולי 2023 חתם על חוזה לעונה אחת בבני סכנין מליגת העל הישראלית. ב-17 בנובמבר התיר את חוזהו בעקבות מלחמת חרבות ברזל.
ב-12 בדצמבר 2023 חתם בקולומבוס קרו מה-MLS.
קריירה בינלאומית

ב-18 באוגוסט 2018 ערך האגן את הופעת הבכורה שלו בנבחרת גואטמלה, בניצחון 0–1 על נבחרת קובה במשחק ידידות.
נכלל בסגל נבחרת גואטמלה לטורנירים גביע הזהב 2021 וגביע הזהב 2023.
תארים

אליפות גואטמלה (2): 2016/2017 קלאוסורה, 2019/2020 אפרטורה